CELEX: 32013D1210(02)
Language: da
Date: 2013-12-09 00:00:00
Title: Kommissionens afgørelse af 9. december 2013 om ændring af afgørelse 2010/206/EU om udnævnelse af medlemmerne af ekspertgruppen med henblik på teknisk rådgivning om organisk produktion og om opstilling af reservelisten

10.12.2013   
            
            
               DA
            
            
               Den Europæiske Unions Tidende
            
            
               C 360/13
            
         KOMMISSIONENS AFGØRELSE
   af 9. december 2013
   om ændring af afgørelse 2010/206/EU om udnævnelse af medlemmerne af ekspertgruppen med henblik på teknisk rådgivning om organisk produktion og om opstilling af reservelisten
   2013/C 360/09
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Kommissionens afgørelse 2009/427/EF af 3. juni 2009 om nedsættelse af en ekspertgruppe med henblik på teknisk rådgivning om økologisk produktion (1), særlig artikel 4, stk. 2, og
   ud fra følgende betragtninger:
   
               (1)
            
            
               Ved afgørelse 2009/427/EF nedsatte Kommissionen en ekspertgruppe med henblik på teknisk rådgivning om økologisk produktion (herefter benævnt »gruppen«). Ved Kommissionens afgørelse 2010/206/EU (2) blev gruppens permanente medlemmer udnævnt og reservelisten opstillet for en periode svarende til afgørelsens anvendelsesperiode, som udløber den 31. december 2013.
            
         
               (2)
            
            
               Teknisk rådgivning om økologisk produktion er vigtig i lyset af udviklingen inden for økologisk landbrug. Det er samtidig vigtigt at sikre kontinuitet i gruppens arbejde. Anvendelsesperioden for afgørelse 2010/206/EU bør derfor forlænges, og de permanente medlemmers mandat bør fornys med endnu en treårig periode.
            
         
               (3)
            
            
               I henhold til afgørelse 2009/427/EF skal der fastsættes en treårig periode for de permanente medlemmers mandat, og anvendelsesperioden for afgørelse 2010/206/EU skal fastsættes. Proceduren for godkendelse af stoffer og praksis, herunder teknisk rådgivning, skal imidlertid tilpasses efter ny lovgivning vedrørende økologisk produktion, om nødvendigt inden for korte tidsfrister. Gruppens permanente medlemmer bør derfor være forberedte på, at deres mandat kan blive ændret i lyset af løbende ændringer af lovgivningen om økologi.
            
         
               (4)
            
            
               Eftersom tre af gruppens permanente medlemmer har valgt at træde tilbage, skal tre eksperter fra reservelisten i bilag II til afgørelse 2010/206/EU udnævnes som permanente medlemmer. Listerne i bilag I og bilag II til denne afgørelse bør derfor ajourføres.
            
         
               (5)
            
            
               Afgørelse 2010/206/EU bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse 2010/206/EU foretages følgende ændringer:
   
               1)
            
            
               I artikel 2 ændres datoen »31. december 2013« til »31. december 2016«.
            
         
               2)
            
            
               Bilag I erstattes af teksten i bilaget til nærværende afgørelse.
            
         
               3)
            
            
               I bilag II fjernes følgende navne fra listen:
               
                           »—
                        
                        
                           Keith BALL
                        
                     
                           —
                        
                        
                           Michel BOUILHOL
                        
                     
                           —
                        
                        
                           Roberto GARCÍA RUIZ«
                        
                     
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 9. december 2013.
      
         
            På Kommissionens vegne
         
         Dacian CIOLOȘ
         
            Medlem af Kommissionen
         
      
   
   
      (1)  EUT L 139 af 5.6.2009, s. 29.
   
      (2)  Kommissionens afgørelse 2010/206/EU af 28. september 2010 om udnævnelse af medlemmerne af ekspertgruppen med henblik på teknisk rådgivning om organisk produktion og om opstilling af reservelisten (EUT C 262 af 29.9.2010, s. 3).
   
      BILAG
      
         
            »BILAG I
            
                        A.
                     
                     
                        
                           Alfabetisk liste over de eksperter, der udnævnes som permanente medlemmer af gruppen for en første mandatperiode fra 1. januar 2014.
                        
                                    —
                                 
                                 
                                    Keith BALL
                                 
                              
                                    —
                                 
                                 
                                    Michel BOUILHOL
                                 
                              
                                    —
                                 
                                 
                                    Roberto GARCÍA RUIZ
                                 
                              
                  
                        B.
                     
                     
                        
                           Alfabetisk liste over de eksperter, der udnævnes som permanente medlemmer af gruppen for endnu en mandatperiode fra 1. januar 2014.
                        
                                    —
                                 
                                 
                                    Alexander BECK
                                 
                              
                                    —
                                 
                                 
                                    Jacques CABARET
                                 
                              
                                    —
                                 
                                 
                                    Niels HALBERG
                                 
                              
                                    —
                                 
                                 
                                    Sonya IVANOVA-PENEVA
                                 
                              
                                    —
                                 
                                 
                                    Lizzie Melby JESPERSEN
                                 
                              
                                    —
                                 
                                 
                                    Nicolas LAMPKIN
                                 
                              
                                    —
                                 
                                 
                                    Giuseppe LEMBO
                                 
                              
                                    —
                                 
                                 
                                    Robin Frederik Alexander MORITZ
                                 
                              
                                    —
                                 
                                 
                                    Bernhard SPEISER
                                 
                              
                                    —
                                 
                                 
                                    Fabio TITTARELLI«.